ddrg/super_eurlex huggingface dataset:
ΟΔΗΓΙΑ 94/14/ΕΚ ΤΗΣ ΕΠΙΤΡΟΠΗΣ της 29ης Μαρτίου 1994 για την τροποποίηση της έβδομης οδηγίας 76/372/ΕΟΚ περί καθορισμού των κοινοτικών μεθόδων ανάλυσης για τον επίσημο έλεγχο των ζωοτροφών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 70/373/ΕΟΚ του Συμβουλίου της 20ής Ιουλίου 1970 περί καθορισμού τρόπων δειγματοληψίας και κοινοτικών μεθόδων ανάλυσης για τον επίσημο έλεγχο των ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 2,

Εκτιμώντας:

ότι, στην έβδομη οδηγία 76/372/ΕΟΚ της Επιτροπής (3), όπως τροποποιήθηκε τελευταία από την οδηγία 92/95/ΕΟΚ (4), περιγράφονται οι μέθοδοι που πρέπει να χρησιμοποιούνται για την ποσοστιαία αναλογία της αφλατοξίνης Β1-

ότι είναι σκόπιμο να γίνουν ακόμη ορισμένες προσαρμογές στη μέθοδο ποσοστιαίας αναλογίας που εφαρμόζεται τώρα προκειμένου να οριστούν επαρκώς η μέθοδος προετοιμασίας του δείγματος καθώς και οι κανόνες που πρέπει να τηρούνται για την αναφορά των αποτελεσμάτων-

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα της οδηγίας 76/372/ΕΟΚ τροποποιείται σύμφωνα με το παράρτημα της παρούσας οδηγίας.

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο ένα έτος μετά την έναρξη της ισχύος της. Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 29 Μαρτίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 170 της 3. 8. 1970, σ. 2.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. L 102 της 15. 4. 1976, σ. 8.

(4) ΕΕ αριθ. L 327 της 13. 11. 1992, σ. 54.

ΠΑΡΑΡΤΗΜΑ

Το μέρος Γ του παραρτήματος τροποποείται ως εξής:

"Γ. Παρατηρήσεις σχετικά με τις μεθόδους Α και Β

1. Αφαίρεση λίπους

Στα δείγματα που περιέχουν λίπη σε ποσοστό άνω του 5 %, πρέπει να αφαιρείται το λίπος με πετρελαϊκό αιθέρα (bp 40 έως 60 oC) μετά από την προετοιμασία που ενδείκνυται στο σημείο 5.1.

Σε αυτές τις περιπτώσεις, τα αναλυτικά αποτελέσματα πρέπει να εκφράζονται υπό τη μορφή βάρους του δείγματος πριν από την αφαίρεση του λίπους.

2. Αναπαραγωγιμότης των αποτελεσμάτων της μεθόδου Α

Η αναπαραγωγιμότης των αποτελεσμάτων, δηλαδή η διαφορά αποτελεσμάτων μεταξύ δύο ή περισσοτέρων εργαστηρίων για το ίδιο δείγμα, εκτιμήθηκε ως:

+- 50 % της μέσης τιμής για μέσες τιμές αφλατοξίνης Β1 από 10 έως 20 μg/kg,

+- 10 μg/kg της μέσης τιμής για μέσες τιμές μεγαλύτερες από 20 έως 50 μg/kg,

+- 20 % της μέσης τιμής για μέσες τιμές άνω των 50 μg/kg."
ΟΔΗΓΙΑ 94/16/ΕΚ ΤΗΣ ΕΠΙΤΡΟΠΗΣ της 22ας Απριλίου 1994 για την τροποποίηση της οδηγίας 74/63/ΕΟΚ του Συμβουλίου σχετικά με τις ανεπιθύμητες ουσίες και προϊόντα στη διατροφή των ζώων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 74/63/ΕΟΚ του Συμβουλίου της 17ης Δεκεμβρίου 1973 σχετικά με τις ανεπιθύμητες ουσίες και προϊόντα στη διατροφή των ζώων (1), όπως τροποποιήθηκε τελευταία από την οδηγία 93/74/ΕΟΚ (2), και ιδίως το άρθρο 6,

Εκτιμώντας:

ότι οι διατάξεις της οδηγίας 74/63/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων-

ότι πρέπει να μεταβληθεί η περιεκτικότητα σε αρσενικό των συνθέτων ζωοτροφών για ψάρια, δεδομένου ότι αυτή η κατηγορία ζώων τρέφεται βασικά με ιχθυάλευρα τα οποία εκ της φύσεώς τους περιέχουν αρσενικό- ότι, με την περιεκτικότητα που καθορίζεται κατ' αυτόν τον τρόπο στα τρόφιμα, δεν υπάρχει κανένας κίνδυνος για την υγεία των ανθρώπων, των ζώων ή για το περιβάλλον-

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα Ι της οδηγίας 74/63/ΕΟΚ, τροποποιείται σύμφωνα με το παράρτημα της παρούσας οδηγίας.

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως την 1η Μαρτίου 1995. Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες περιέχουν παραπομπή στην παρούσα οδηγία ή συνοδεύονται από ανάλογη παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 22 Απριλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 38 της 11. 2. 1974, σ. 31.

(2) ΕΕ αριθ. L 237 της 22. 9. 1993, σ. 23.

ΠΑΡΑΡΤΗΜΑ

Στο παράρτημα Ι μέρος Α στη θέση αριθ. 1 "Αρσενικό", οι λέξεις "σύνθετες ζωοτροφές" που εμφαίνονται στη στήλη "Ζωοτροφές" και ο αριθμός "2" που εμφαίνεται στη στήλη "Μέγιστη περιεκτικότητα" αντικαθίσταται ως εξής:

"" ID="2">Σύνθετες ζωοτροφές με εξαίρεση:> ID="3">2"> ID="2">σύνθετες τροφές για ψάρια> ID="3">4 "">
Διορθωτικό στην οδηγία 94/25/ΕΚ του Ευρωπαϊκού Κοινοβουλίου και του Συμβουλίου της 16ης Ιουνίου 1994 για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής (Επίσημη Εφημερίδα των Ευρωπαϊκών Κοινοτήτων αριθ. L 164 της 30ής Ιουνίου 1994)

Σελίδα 26, στο παράρτημα IV τελευταίο εδάφιο, απαλείφεται η τελευταία φράση, που έχει ως εξής:

«καθώς και τα δύο τελευταία ψηφία του έτους κατά το οποίο επετέθη η σήμανση CE.»
Διορθωτικό στη δέκατη οδηγία 94/32/ΕΚ της Επιτροπής της 29ης Ιουνίου 1994 για την προσαρμογή στην τεχνική πρόοδο των παραρτημάτων II, III, V, VI και VII της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (Επίσημη Εφημερίδα των Ευρωπαϊκών Κοινοτήτων αριθ. L 181 της 15ης Ιουλίου 1994)

Σελίδα 31, άρθρο 1 σημείο 2 στοιχείο α) πίνακας, στήλη ζ:

αντί: «Να αποφεύγεται η επαφή της σκόνης με τη μύτη και το στόμα των παιδιών»,

διάβαζε: «α) Να αποφεύγεται η επαφή της σκόνης με τη μύτη και το στόμα των παιδιών».
ΟΔΗΓΙΑ 93/46/ΕΟΚ ΤΗΣ ΕΠΙΤΡΟΠΗΣ της 22ας Ιουνίου 1993 για την αντικατάσταση και τροποποίηση των παραρτημάτων της οδηγίας 92/109/ΕΟΚ του Συμβουλίου σχετικά με την παρασκευή και την εμπορία ορισμένων ουσιών που χρησιμοποιούνται για την παράνομη παρασκευή ναρκωτικών και ψυχοτρόπων ουσιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 92/109/ΕΟΚ του Συμβουλίου της 14ης Δεκεμβρίου 1992 σχετικά με την παρασκευή και την εμπορία ορισμένων ουσιών που χρησιμοποιούνται για την παράνομη παρασκευή ναρκωτικών και ψυχοτρόπων ουσιών (1), και ιδίως το άρθρο 10 παράγραφος 3,

Εκτιμώντας:

ότι η απόφαση που ελήφθη τον Απρίλιο του 1992 από την επιτροπή ναρκωτικών του Οικονομικού και Κοινωνικού Συμβουλίου του Οργανισμού των Ηνωμένων Εθνών, να συμπεριληφθούν οι ουσίες σαφρόλη, πιπερονάλη και ισοσαφρήλη στον κατάλογο Ι του παραρτήματος της σύμβασης των Ηνωμένων Εθνών του 1988, πρέπει να τεθεί σε εφαρμογή με τη μεταφορά των εν λόγω ουσιών από την κατηγορία 2 στην κατηγορία 1 του παραρτήματος Ι της οδηγίας και την απομάκρυνσή τους από το παράρτημα ΙΙ 7

ότι η μεταφορά αυτή συνεπάγεται την ευθυγράμμιση της οδηγίας με τον κανονισμό (ΕΟΚ) αριθ. 3677/90 του Συμβουλίου της 13ης Δεκεμβρίου 1990 για την εφαρμογή και τροποποίηση του κανονισμού (ΕΟΚ) αριθ. 3769/92 της Επιτροπής σχετικά με τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών (2), όπως τροποποιήθηκε από τον κανονισμό (ΕΟΚ) αριθ. 900/92 του Συμβουλίου της 31ης Μαρτίου 1992 (3), που έχει λάβει ήδη υπόψη τον κανονισμό (ΕΟΚ) αριθ. 3769/92 (4),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα παραρτήματα Ι και ΙΙ της οδηγίας 92/109/ΕΟΚ αντικαθίσταται από το παράρτημα της παρούσας οδηγίας.

Άρθρο 2

Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία το αργότερο την 1η Ιουλίου 1993. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 22 Ιουνίου 1993.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 370 της 19. 12. 1992, σ. 76.

(2) ΕΕ αριθ. L 357 της 20. 12. 1990, σ. 1.

(3) ΕΕ αριθ. L 96 της 10. 4. 1992, σ. 1.

(4) ΕΕ αριθ. L 383 της 29. 12. 1992, σ. 17.

ΠΑΡΑΡΤΗΜΑ I

ΚΑΤΗΓΟΡΙΑ 1

>ΘΕΣΗ ΠΗΝΑΚΑ>

ΚΑΤΗΓΟΡΙΑ 2

>ΘΕΣΗ ΠΗΝΑΚΑ>

ΚΑΤΗΓΟΡΙΑ 3

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

>ΘΕΣΗ ΠΗΝΑΚΑ>
Διορθωτικό στην οδηγία 93/43/ΕΟΚ του Συμβουλίου της 14ης Ιουνίου 1993 για την υγιεινή των τροφίμων

(Επίσημη Εφημερίδα των Ευρωπαϊκών Κοινοτήτων αριθ. L 175 της 19ης Ιουλίου 1993)

Σελίδα 9, τμήμα IV, σημείο 2, δεύτερο εδάφιο, πρώτη γραμμή:

αντί: «. . . σε υγρή κατάσταση, σε κόκκους ή σκόνη . . .»,

διάβαζε: «. . . σε υγρή κατάσταση, υπό μορφή κόκκων ή σε σκόνη . . .».
ΟΔΗΓΙΑ 92/37/ΕΟΚ ΤΗΣ ΕΠΙΤΡΟΠΗΣ της 30ής Απριλίου 1992 για δέκατη έκτη προσαρμογή στην τεχνική πρόοδο της οδηγίας 67/548/ΕΟΚ περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση συσκευασία και επισήμανση των επικινδύνων ουσιών

Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικίνδυνων ουσιών (1), όπως τροποποιήθηκε τελευταία από την οδηγία 92/32/ΕΟΚ (2), και ιδίως το άρθρο 19-

ότι το παράρτημα Ι της οδηγίας 67/548/ΕΟΚ περιέχει κατάλογο επικίνδυνων ουσιών, καθώς και ενδείξεις για τις διαδικασίες ταξινόμησης και επισήμανσης κάθε ουσίας-

ότι από την εξέταση του καταλόγου των επικίνδυνων ουσιών που περιλαμβάνονται στο παράρτημα Ι, προέκυψε ότι οι κατάλογος αυτός πρέπει να προσαρμοστεί στα σύγχρονα επιστημονικά και τεχνικά δεδομένα-

ότι είναι αναγκαίο να προστεθεί στον κατάλογο αυτόν αριθμός ουσιών που έχουν κοινοποιηθεί στην Επιτροπή σύμφωνα με την εν λόγω οδηγία-

ότι οι διατάξεις της παρούσας οδηγίας είναι σύμφωνες με τη γνώμη της επιτροπής για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στις συναλλαγές των επικίνδυνων ουσίων και παρασκευασμάτων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 67/548/ΕΟΚ τροποποιείται ως εξής:

1. το παράρτημα Ι αντικαθίσταται από το παράρτημα Ι της παρούσας οδηγίας-

2. οι εισαγωγικοί όροι του παραρτήματος ΙΙ της παρούσας οδηγίας περιλαμβάνονται για πρώτη φορά στο παράρτημα Ι.

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 1η Νοεμβρίου 1993. Τα κράτη μέλη ενημερώνουν αμέσως την Επιτροπή σχετικά.

2. Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 30 Απριλίου 1992.

Για την Επιτροπή

Carlo RIPA DI MEANA

Μέλος της Επιτροπής

(1) ΕΕ αριθ. 196 της 16. 8. 1967, σ. 1.(2) Βλέπε σελίδα 1 της παρούσας Επίσημης Εφημερίδας.

ΠΑΡΑΡΤΗΜΑ Ι ΚΑΙ ΠΑΡΑΡΤΗΜΑ ΙΙ

Αυτά τα παραρτήματα θα δημοσιευθούν στην Επίσημη Εφημερίδα των Ευρωπαϊκών Κοινοτήτων αριθ. L 154 Α.

(Βλέπε ανακοίνωση στη σελίδα 3 του εξωφύλλου της παρούσας Επίσημης Εφημερίδας)
5.5.93 Αριθ.L111/28 ΕπίσημηΕφημερίδατωνΕυρωπαϊκώνΚοινοτήτων
ΔΙΟΡΘΩΤΙΚΑ
Διορθωτικόστηνοδηγία92/14/EOKτουΣυμβουλίουτης2αςΜαρτίου1992γιατονπεριορισμότηςχρησι­
μοποίησηςτωναεροπλάνωνπουυπάγονταιστοπαράρτημα16τηςσύμβασηςγιατηδιεθνήπολιτικήαερο­
πορία,τόμος1δεύτερομέροςκεφάλαιο2δεύτερηέκδοση(1988)
(ΕπίσημηΕφημερίδατωνΕυρωπαϊκώνΚοινοτήτωναριθ.L76της23ηςΜαρτίου1992)
Σελίδα21:
Στοάρθρο1,ηπαράγραφος2αντικαθίσταται ωςεξής:
«Hπαρούσαοδηγίαεφαρμόζεταισεαεροπλάνατωνοποίωνημέγιστημάζακατάτηναπογείωσηείναι
34000Kgκαιάνω,ήτωνοποίωνημέγιστηεγκεκριμένηεσωτερικήδιαρρύθμιση,γιατοσυγκεκριμένο
τύποαεροπλάνουπεριλαμβάνειπλέοντων19θέσεωνεπιβατών,εξαιρουμένωντωνθέσεωνπουπροορίζον­
ταιαποκλειστικάγιατοπλήρωμα.»
ΟΔΗΓΙΑ ΤΟΥ ΣΥΜΒΟΥΛΙΟΥ της 14ης Οκτωβρίου 1991 για την τροποποίηση της οδηγίας 82/606/ΕΟΚ σχετικά με την οργάνωση ερευνών από τα κράτη μέλη για τις αποδοχές των μόνιμων και εποχιακών εργατών που απασχολούνται στη γεωργία (91/534/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 213,

το σχέδιο οδηγίας που υπέβαλε η Επιτροπή,

Εκτιμώντας:

ότι η οδηγία 82/606/ΕΟΚ (1), όπως τροποποιήθηκε τελευταία από την οδηγία 88/562/ΕΟΚ (2), ορίζει ότι τα κράτη μέλη πρέπει να διεξαγάγουν κατά τη διάρκεια του 1990 μια έρευνα για τις αποδοχές των μόνιμων και εποχιακών εργατών που απασχολούνται στη γεωργία-

ότι μετά την εμπειρία που αποκτήθηκε με τις έρευνες του 1984, 1986 και 1988, η περιοδικότητα διεξαγωγής των ερευνών, που προβλέπει η προαναφερόμενη οδηγία, δεν είναι η πλέον πρόσφορη,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το άρθρο 1 παράγραφος 1 της οδηγίας 82/606/ΕΟΚ αντικαθίσταται από το ακόλουθο κείμενο:

"1. Τα κράτη μέλη διεξάγουν το 1984 και κατόπιν ανά διετία, έρευνα για τις πραγματικές αποδοχές των μόνιμων εργατών, με πλήρη απασχόληση ή/και των εποχιακών εργατών, που απασχολούνται στη γεωργία.

Από το 1988, ο έρευνες θα διεξάγονται ανά τριετία. Πάντως, η Ιρλανδία μπορεί να προβεί σε έρευνα το 1991 και 1992.

Οι κατηγορίες των εργατών που πρέπει να αποτελέσουν το αντικείμενο της έρευνας αυτής σε κάθε κράτος μέλος ορίζονται στο παράρτημα Ι."

Άρθρο 2

Η παρούσα οδηγία απευθύνεται στα κράτη μέλη. Λουξεμβούργο, 14 Οκτωβρίου 1991. Για το Συμβούλιο

Ο Πρόεδρος

B. de VRIES

(1) ΕΕ αριθ. L 247 της 23. 8. 1982, σ. 22. (2) ΕΕ αριθ. L 309 της 15. 11. 1988, σ. 33.
31991L0060R(02)

ΔΙΟΡΘΩΤΙΚΟ Α : - 91/60/ΕΟΚ: Οδηγία του Συμβουλίου της 4ης Φεβρουαρίου 1991 για τροποποίηση της οδηγίας 85/3/ΕΟΚ σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων, προκειμένου να καθοριστούν ορισμένες μέγιστες επιτρεπόμενες διαστάσεις για τους οδικούς συρμούς



Επίσημη Εφημερίδα αριθ. L 054 της 28/02/1991 σ. 0042
*****

ΟΔΗΓΙΑ ΤΗΣ ΕΠΙΤΡΟΠΗΣ

της 7ης Ιουνίου 1990

για τροποποίηση για τέταρτη φορά του παραρτήματος της οδηγίας 79/117/ΕΟΚ του Συμβουλίου περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες

(90/335/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 79/117/ΕΟΚ του Συμβουλίου της 21ης Δεκεμβρίου 1978 περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες (1), όπως τροποποιήθηκε τελευταία από την οδηγία 89/365/ΕΟΚ (2), και ιδίως το άρθρο 6,

Εκτιμώντας:

ότι η εξέλιξη των επιστημονικών και τεχνικών γνώσεων καθιστά αναγκαίες ορισμένες τροποποιήσεις του παραρτήματος της οδηγίας 79/117/ΕΟΚ·

ότι πρέπει να καταργηθούν ορισμένες από τις προσωρινές παρεκκλίσεις στις απαγορεύσεις που θεσπίστηκαν από την οδηγία, δεδομένου ότι σήμερα υπάρχουν ολιγότερο επιζήμιες επεμβάσεις·

ότι τα κράτη μέλη έχουν πληροφορήσει την Επιτροπή ότι δεν έχουν ή ότι δεν θα έχουν πλέον την πρόθεση να χρησιμοποιήσουν τις παρεκκλίσεις αυτές·

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα της οδηγίας 79/117/ΕΟΚ τροποποιείται ως εξής:

1. Στο μέρος Α, «Ενώσεις υδραργύρου»:

α) όσον αφορά το σημείο 4, «Ένωση του alkyl mercury», το κείμενο της στήλης 2 διαγράφεται·

β) όσον αφορά το σημείο 5, «Ένωση alkoxyalkyl και aryl mercury», το κείμενο της στήλης 2 αντικαθίσταται από το εξής κείμενο: «Επέμβαση των σπόρων των σιτηρών».

2. Στο μέρος Β, «Σταθερές οργανοχλωρικές ενώσεις»:

α) όσον αφορά το σημείο 1, «Aldrin», το κείμενο της στήλης 2 διαγράφεται·

β) όσον αφορά το σημείο 5, «Endrin», το κείμενο της στήλης 2 διαγράφεται.

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για τη συμμόρφωση με την παρούσα οδηγία το αργότερο την 1η Ιανουαρίου 1991. Πληροφορούν αμέσως την Επιτροπή σχετικά.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 7 Ιουνίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 33 της 8. 2. 1979, σ. 36.

(2) ΕΕ αριθ. L 159 της 10. 6. 1989, σ. 58.
*****

ΟΔΗΓΙΑ ΤΗΣ ΕΠΙΤΡΟΠΗΣ

της 9ης Απριλίου 1990

για την τροποποίηση των παραρτημάτων της οδηγίας 70/524/ΕΟΚ του Συμβουλίου περί πρόσθετων υλών στη διατροφή των ζώων

(90/206/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 70/524/ΕΟΚ του Συμβουλίου της 23ης Νοεμβρίου 1970 περί πρόσθετων υλών στη διατροφή των ζώων (1), όπως τροποποιήθηκε τελευταία από την οδηγία 90/110/ΕΟΚ της Επιτροπής (2), και ιδίως το άρθρο 7,

Εκτιμώντας:

ότι οι διατάξεις της οδηγίας 70/524/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων· ότι τα παραρτήματα κωδικοποιήθηκαν με την οδηγία 85/429/ΕΟΚ της Επιτροπής (3)·

ότι έγινε επιτυχής πειραματική εφαρμογή του αντιβιοτικού «Avoparcine» σε ορισμένα κράτη μέλη· ότι πρέπει να επιτραπεί προσωρινά αυτή η νέα χρήση σε εθνικό επίπεδο αναμένοντας ότι θα μπορέσει να γίνει αποδεκτή σε κοινοτικό επίπεδο·

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής για τις Ζωοτροφές,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα ΙΙ της οδηγίας 70/524/ΕΟΚ τροποποιείται σύμφωνα με το παράρτημα της παρούσας οδηγίας.

Άρθρο 2

Η παρούσα οδηγία απευθύνεται στα κράτη μέλη.

Βρυξέλλες, 9 Απριλίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 270 της 14. 12. 1970, σ. 1.

(2) ΕΕ αριθ. L 67 της 15. 3. 1990, σ. 44.

(3) ΕΕ αριθ. L 245 της 12. 9. 1985, σ. 1.

ΠΑΡΑΡΤΗΜΑ

Στο παράρτημα ΙΙ της οδηγίας 70/524/ΕΟΚ, στο τμήμα Α. « Αντιοβιοτικά», η ονομασία της θέσης αριθ. 22 «Avoparcine» συμπληρώνεται ως ακολούθως:

1.2.3.4.5.6.7.8.9 // // // // // // // // // // αριθ. // Προσθετικό // Χημικός τύπος,

περιγραφή // Είδος ή κατη-

γορία ζώων

// Μέγιστη

ηλικία // Ελάχιστη

περιεκτικότητα

// Μέγιστη

περιεκτικότητα // // 1.2.3.4.5.6,7.8.9 // // // // // // mg/kg πλήρων

ζωωτροφών

// Λοιπές διατάξεις

// Περίοδος

αδείας // 1.2.3.4.5.6.7.8.9 // // // // // // // // // // // // // «Γαλακτοφόρες αγελάδες // - // 4 // 10 // Οι οδηγίες χρήσεως περιέχουν την ένδειξη:

''Η δόση Avoparcine στο ημερήσιο σιτηρέσιο:

- δεν πρέπει να υπερβαίνει τα 100 mg,

- δεν πρέπει να είναι κατώτερη από 50 mg." // 30. 11. 1990» // // // // // // // // //
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 30ής Μαΐου 1989

για την τροποποίηση της οδηγίας 66/403/ΕΟΚ περί εμπορίας σπόρων γεωμήλων προς φύτευση

(89/366/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι το άρθρο 13 παράγραφος 2 της οδηγίας 66/403/ΕΟΚ (3), όπως τροποποιήθηκε τελευταία από την οδηγία 88/380/ΕΟΚ (4), προβλέπει ότι μπορεί να παρέχεται η άδεια στα κράτη μέλη, όσον αφορά την εμπορία των σπόρων γεωμήλων προς φύτευση σε ολόκληρο το μέγεθός τους ή σε τμήματα αυτού, να λαμβάνουν αυστηρότερα μέτρα από εκείνα που προβλέπονται στο παράρτημα Ι της οδηγίας κατά συγκεκριμένων ιών οι οποίοι δεν υπάρχουν καθόλου ή είναι ιδιαίτερα επιβλαβείς για τις καλλιέργειες στις περιοχές αυτές·

ότι φαίνεται ενδεδειγμένο να διευρυνθεί το πεδίο εφαρμογής της διάταξης αυτής και σε άλλους επιβλαβείς οργανισμούς εκτός από τους ιούς·

ότι το άρθρο 15 παράγραφος 2 της οδηγίας 66/403/ΕΟΚ προβλέπει επίσης ότι, καταρχήν και αρχής γενομένης από ορισμένες ημερομηνίες, τα κράτη μέλη δεν μπορούν πλέον να διαπιστώνουν τα ίδια την ισοδυναμία των σπόρων γεωμήλων προς φύτευση που συγκομίζονται σε τρίτες χώρες με τους σπόρους σπόρων γεωμήλων προς φύτευση που συγκομίζονται στην Κοινότητα και συμφωνούν με την οδηγία αυτή·

ότι επειδή, ωστόσο, δεν είχαν ολοκληρωθεί οι εργασίες που θα επέτρεπαν μια κοινοτική διαπίστωση ισοδυναμίας για όλες τις ενδιαφερόμενες τρίτες χώρες, το άρθρο 15 παράγραφος 2α της οδηγίας αυτής επέτρεψε στα κράτη μέλη να επεκτείνουν, μέχρι τις 31 Μαρτίου 1988, τη διάρκεια ισχύος των διαπιστώσεων ισοδυναμίας στις οποίες είχαν ήδη προβεί όσον αφορά ορισμένες χώρες τις οποίες δεν κάλυπταν οι κοινοτικές διαπιστώσεις·

ότι οι εργασίες δεν έχουν ακόμα ολοκληρωθεί και θα πρέπει, γι' αυτό το λόγο, να καθοριστεί μια άλλη ημερομηνία,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 66/403/ΕΟΚ τροποποιείται ως εξής:

1. Στο άρθρο 13 παράγραφος 2, η πρώτη φράση αντικαθίσταται από το ακόλουθο κείμενο:

«Η Επιτροπή επιτρέπει, σύμφωνα με τη διαδικασία που προβλέπεται στο άρθρο 19 και όσον αφορά την εμπορία των σπόρων γεωμήλων προς φύτευση σε ολόκληρο το έδαφος ή σε τμήματα του εδάφους ενός ή περισσοτέρων κρατών μελών, να λαμβάνονται αυστηρότερα μέτρα από εκείνα που προβλέπονται στα παραρτήματα Ι και ΙΙ κατά των επιβλαβών οργανισμών οι οποίοι δεν υπάρχουν καθόλου ή είναι ιδιαίτερα επιβλαβείς για τις καλλιέργειες στις περιοχές αυτές.»

2. Στο άρθρο 15 παράγραφος 2α, η ημερομηνία «31 Μαρτίου 1988» αντικαθίσταται από την ημερομηνία «31 Μαρτίου 1989».

Άρθρο 2

Η παρούσα οδηγία απευθύνεται στα κράτη μέλη.

Βρυξέλλες, 30 Μαΐου 1989.

Για το Συμβούλιο

Ο Πρόεδρος

C. ROMERO HERRERA

(1) ΕΕ αριθ. C 79 της 30. 3. 1989, σ. 6.

(2) Γνώμη που διατυπώθηκε στις 26 Μαΐου 1989 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. 125 της 11. 7. 1966, σ. 2320/66.

(4) ΕΕ αριθ. L 187 της 16. 7. 1988, σ. 31.
ΔΙΟΡΘΩΤΙΚΟ Α :

89/438/ΕΟΚ: Οδηγία του Συμβουλίου της 21ης Ιουνίου 1989 για την τροποποίηση της οδηγίας 74/561/ΕΟΚ περί προσβάσεως στο επάγγελμα του μεταφορέα εμπορευμάτων στον τομέα των εσωτερικών και διεθνών οδικών μεταφορών, της οδηγίας 74/562/ΕΟΚ περί προσβάσεως στο επάγγελμα του μεταφορέα επιβατών στον τομέα των εσωτερικών και διεθνών οδικών μεταφορών και της οδηγίας 77/796/ΕΟΚ περί της αμοιβαίας αναγνωρίσεως των διπλωμάτων, πιστοποιητικών και άλλων τίτλων των οδικών μεταφορέων εμπορευμάτων και μεταφορέων επιβατών και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως των μεταφορέων αυτών

Σελίδα 105, άρθρο 3:

1.2 // αντί: // «. . . στο άρθρο 3 παράγραφος 4 δεύτερο εδάφιο της οδηγίας 74/561/ΕΟΚ . . .», // διάβαζε: // «. . . στο άρθρο 3 παράγραφος 4 τέταρτο εδάφιο της οδηγίας 74/561/ΕΟΚ . . .» 1.2 // αντί: // «. . . στο άρθρο 2 παράγραφος 4 δεύτερο εδάφιο της οδηγίας 74/562/ΕΟΚ . . .», // διάβαζε: // «. . . στο άρθρο 2 παράγραφος 4 τέταρτο εδάφιο της οδηγίας 74/562/ΕΟΚ . . .».